als_Latn dik_Latn sag_Latn
Mbi një mijë emigrant presin të hyjnë në Maqedoni në zonën kufitare mes Maqedonisë dhe Greqisë.
Rreth pesë kilometra nga kalimi kufitar hekurudhor në Gjevgjeli vetëm një shirit i hollë i policisë i parandalon emigrantët të kalojnë në tokën e Maqedonisë, transmeton “Zhurnal”.
Njësitë speciale të policisë e sigurojnë këtë zonë. Theksojnë se patjetër duhet të kihet kujdes në sigurimin e kufirit pasi që pala greke në mënyrë të pakontrolluar i lëshon emigrantët të kalojnë këndej kufirit, ndërkaq Serbia i kthen pas, kështu që brenda pak ditëve Maqedonia mund të vërshohet nga emigrantët.
Burra, gra dhe fëmijë me ditë të tëra qëndrojnë në qiell të hapur, pa ushqim dhe pa ilaçe, kurse iu nevojiten edhe mbulesa për netët që tani po mbajnë të ftohtë.
Për gjashtë ditë sa ka hyrë në fuqi ligji për azil, policia kufitare e Maqedonisë ka ndarë më shumë se tre mijë vërtetime për emigrantët.
als_Latn als_Latn als_Latn als_Latn als_Latn